ทริปพัทยากับเพื่อนๆ วีคก่อน เสิร์ชหาร้านมื้อกลางวันที่มีครบทั้งคาว หวาน เจอร้านนี้น่าสนใจ เพื่อนๆ เห็นดีงามด้วย ก็ไปลองกันเลยค่ะ

ร้านอยู่พัทยาใต้นะคะ ริมถนนสุขุมวิท ร้านมีที่จอดรถกว้างขวาง

ร้านไม่ใหญ่มาก บรรยากาศสบายๆ ค่ะ น้องๆ พนักงานบริการดี

ไปกันหลายคน ได้ลองหลายเมนู 

1. Baked French Fried w Cheese (150฿) .. ฟรายส์ชิ้นอวบๆ อบใส่ชีสเสิร์ฟพร้อมซอสมะเขือเทศและซอสพริก อร่อยเพลินดีค่ะ

2. Calamari (140฿) .. ร้านนี้ไม่ได้ทำเป็นวงนะคะ ทำมาเป็น strip ทอดมากรอบนอกนุ่มใน ทานเพลินๆ ดีค่ะ

3. Spaghetti Bacon w Chilli (180฿) .. จานนี้ชอบมากๆ เลยค่ะ ทำมาได้ดีค่ะ ผัดมาแห้งๆ เบค่อนจัดเต็ม หอมพริกไทย อร่อยค่ะ

4. Sirloin w Sticky Rice (380฿) .. ชอบการเสิร์ฟค่ะ ใส่เขียงดูเก๋ไก๋น่าทาน เสียดายเนื้อสุกมากเกินไปค่ะ ออกแห้งไปหน่อย แต่ดีที่ไม่เหนียวค่ะ

5. Porkchop w Sticky Rice (280฿) .. แนวเดียวกับเซอร์ลอยน์นะคะ หมูสุกเกินไปนิด แต่ก็รสชาติโอเคค่ะ

6. Caesar Salad (180฿) .. ผักสดกรอบ ชีสขูดมาเต็มจาน น้ำสลัดอร่อยค่ะ

7. Baked Spinach Bacon (150฿) .. ชีสเยิ้มๆ อบมากำลังดีค่ะ ชีสด้านหน้าออกเกรียมนิดๆ ผักโขมก็ให้มาเยอะ เข้ากับชีสดี อร่อยค่ะ

8. Spaghetti Marinara (250฿) .. จานนี้ก็ดีงามค่ะ มารินาร่าซอสเค้าเข้มข้นดีมาก มีเครื่องทะเลชิ้นโตๆ สดอร่อย 

9. Pizza Spinach Bacon (220฿) .. พิซซ่าอร่อยเกินคาดเลยค่ะ แป้งไม่หนา แต่ไม่บางมากจนเกินไป ซอสพิซซ่าเข้มข้นมากๆ รสจัดจ้าน ผักโขม ชีส และเบค่อนก็โปะมาเต็มๆ อร่อยค่ะ

10. Mix Crepe (200฿) .. เป็นเครปสองไส้ค่ะ ครึ่งนึงเป็นไส้สตรอราดซอสสตรอ อีกครึ่งนึงไส้กล้วยราดซอสช้อค แป้งเครปนุ่มดีค่ะ ไส้เครปก็จัดเต็มทั้วกล้วยและสตรอสด เครปเสิร์ฟพร้อมไอศครีมสตรอ อร่อยเข้ากันดีค่ะ

11. Orange Cake (110฿) .. เค้กเนื้อนุ่มดีค่ะ ซอสส้มเปรี้ยวกำลังดี อร่อยค่ะ

12. Red Velvet Cake (110฿) .. ชิ้นนี้เฉยๆ นะคะ ปกติเรดเวลเวตต้องให้ความรู้สึกถึงโกโก้นิดนึง แต่ได้ชิมแล้วไม่ค่อยรู้สึกค่ะ แต่เนื้อเค้กนุ่มดี ก็อร่อยใช้ได้ค่ะ

เพื่อนๆ ลองเครื่องดื่มกันหลากหลายนะคะ ทุกคนก็ชอบกันหมด

ส่วนตัวว่าพาสต้ากับพิซซ่าค่อนข้างอร่อยค่ะ เมนูที่ออกแนวไทยๆ ยังไม่ค่อยว้าว แต่รวมๆ ก็ดีงามค่ะร้านนี้